**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-5.023 „Мерки за предлагане на пазара - сектор "Риболов", чл. 68, параграф 3 от Регламент (ЕС) № 508/2014 на Европейския парламент и на Съвета от Програма за морско дело и рибарство 2014-2020 г.**

**одобрени с Докладна записка ............ от ............. 2024 г.**

**от Ръководителя на Управляващия орган на ПМДР 2014-2020 г.**

**Зададен въпрос чрез Информационната система за управление и наблюдение на средствата от Европейските структурни и инвестиционни фондове (ИСУН 2020)**

**Рег. номер: BG14MFOP001-5.023-Q001**

**e-mail на подателя : fpconsult\_isun@abv.bg**

**Дата: 20.02.2024**

**Въпрос 1:**

Здравейте!

Фирма оперира с 2 кораба. За единия е издадена заповед през 2023 г. за ННН риболов през 2022 г.

В случай, че отговаря на всички условия за допустимост съгласно УКИ, фирмата допустимо ли е компенсирането на разходите за гориво по процедурата.

**Отговор на въпрос:**

В Условия за кандидатстване и изпълнение (УКИ) точка 11.2 „Критерии за недопустимост на кандидатите“, са развити хипотезите за недопустимост на кандидати, за които е констатирано, че са извършили незаконен, недеклариран и нерегулиран (ННН) риболов :

Потенциалните кандидати не могат да участват в процедурата за подбор на проекти и да получат безвъзмездна финансова помощ (БФП) от ЕФМДР, ако не отговарят на следните изисквания:

 1. В определен срок, съгласно Делегиран Регламент (ЕС) № 2015/288 на Комисията от 17 декември 2014 година за допълване на Регламент № 508/2014 на Европейския парламент и на Съвета за Европейския фонд за морско дело и рибарство по отношение на срока и датите за недопустимост на заявленията и Делегиран Регламент (ЕС) № 2015/2252 на Комисията от 30 септември 2015 година за изменение на Делегиран Регламент (ЕС) 2015/288 по отношение на срока на недопустимост на заявленията за подпомагане от Европейския фонд за морско дело и рибарство, преди да подадат заявление за финансово подпомагане, са извършили тежки нарушения, престъпления или измами, както е определено в чл. 10 от Регламент (ЕС) № 508/2014.

2. Собственици на риболовни кораби/рибари, които са включени в списъка на Съюза на корабите, извършващи (ННН) риболов съгласно Наредба № 3 от 19 февруари 2013 г. за прилагане на точкова система за извършени тежки нарушения по смисъла на Регламент (ЕО) № 1005/2008 на Съвета от 29 септември 2008 година за създаване на система на общността за предотвратяване, възпиране и премахване на незаконния, недеклариран и нерегулиран риболов, за изменение на Регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на Регламенти (ЕО) № 1093/94 и (ЕО) № 1447/1999, за период от 3 години преди датата на кандидатстване по настоящата процедура.

3. Компетентният орган е установил, че съответният кандидат:

а) е извършил тежко нарушение по чл. 42 от Регламент (ЕО) № 1005/2008 на Съвета (21) или член 90, параграф 1 от Регламент (ЕО) № 1224/2009;

б) е участвал в дейността, управлението или собствеността на риболовни кораби, включени в списъка на Съюза на корабите, извършващи ННН риболов, съгласно член 40, параграф 3 от Регламент (ЕО) № 1005/2008 или на кораби, плаващи под знамето на държави, определени като несътрудничещи трети държави съгласно член 33 от същия регламент; Съгласно ДЕЛЕГИРАН РЕГЛАМЕНТ (ЕС) 2015/288 НА КОМИСИЯТА от 17 декември 2014 година за допълване на Регламент (ЕС) № 508/2014 на Европейския парламент и на Съвета за Европейския фонд за морско дело и рибарство по отношение на срока и датите за недопустимост на заявленията в чл.4 ал.1 срокът на недопустимост за оператор, чийто риболовен кораб е включен в списъка на Съюза на риболовните кораби, които извършват незаконен, недеклариран и нерегулиран (ННН) риболов, посочен в член 27 от Регламент (ЕО) № 1005/2008, е целият период, през който риболовният кораб е включен в този списък, и във всички случаи не по-малко от 24 месеца от датата на вписване в него.

Имайки предвид представената хипотеза за издадена заповед, с която е констатирано, че с риболовен кораб, собственост на кандидат е извършил дейности, които представляват (ННН) риболов и във връзка с гореизложеното, такъв кандидат не е допустим за получаване на БФП от Програмата за морско дело и рибарство 2014-2020 г., съфинансирана от Европейския фонд за морско дело и рибарство.

**Зададен въпрос чрез Информационната система за управление и наблюдение на средствата от Европейските структурни и инвестиционни фондове (ИСУН 2020)**

**Рег. номер: BG14MFOP001-5.023-Q002**

**e-mail на подателя : bgfish@abv.bg**

**Дата: 26.02.2024 г.**

**Въпрос 2:**

**УВАЖАЕМИ Г-Н КОТОВ,**

Във връзка с кандидатстването на компании, които притежават едновременно кораби и фабрика за преработка на риба, бихме желали да предложим следното:

За да може компанията да кандидатства и по двете процедури - BG14MFOP001-5.023 „Мерки за предлагане на пазара - сектор "Риболов" и BG14MFOP001-5.025 „Мерки за предлагане на пазара - сектор "Преработване на продуктите от риболов и аквакултури" без да се дублира оборота, по който се кандидатства, разходите за дейността на корабите, които формират себестойността на прясната риба, да бъдат отделени и посочени в код 03.11 „Океански и морски риболов“ /КИД -2008/ на Раздел VI от ОПР –Нетни приходи от продажби по икономически дейности, а останалата част от прихода да бъде в код 10.20 „Преработка и консервиране на риба и други водни животни „/КИД-2008/. Сумата от двата кода ще прави общия оборот на компанията.

С уважение,

Д-р Йордан Господинов, Изпълнителен директор и представляващ АПРП БГ ФИШ

**Отговор на въпрос:**

Допустими кандидати по процедура по чрез подбор на проекти BG14MFOP001-5.023 „Мерки за предлагане на пазара - сектор "Риболов", чл. 68, параграф 3 от Регламент (ЕС) № 508/2014 на Европейския парламент и на Съвета (Процедура BG14MFOP001-5.023) от Програма за морско дело и рибарство 2014-2020 г. (ПМДР) са кандидати, които са собственици или наематели на риболовни кораби на Съюза, регистрирани като действащи.

В Условия за кандидатстване и изпълнение (УКИ) по Процедура BG14MFOP001-5.023, точка 9 „Минимален и максимален размер на безвъзмездната финансова помощ за конкретен проект“ е разписано, че „В случай че кандидатът има приходи от дейност, различна от стопански риболов при изчислението на компенсацията се взимат предвид нетните приходи от продажби в Раздел VI от ОПР - Нетни приходи от продажби по икономически дейности с код по КИД 2008 - код 03.11 „Океански и морски риболов“ и/или 03.12 „Сладководен риболов“ за 2023 г.“.

Допустими кандидати по процедура чрез подбор на проекти № BG14MFOP001-5.025 „Мерки за предлагане на пазара - сектор „Преработване на продуктите от риболов и аквакултури“, чл. 68, параграф 3 от Регламент (ЕС) № 508/2014 (Процедура BG14MFOP001-5.025) от ПМДР са предприятия за преработка на продукти от риболов и аквакултури оператори.

В Условия за кандидатстване и изпълнение (УКИ) по Процедура № BG14MFOP001-5.025, точка 9 „Минимален и максимален размер на безвъзмездната финансова помощ за конкретен проект“ е разписано, че „В случай, че предприятието има приходи от дейност, различна от преработка на продукти от риболов и аквакултури при изчислението на компенсацията се взимат нетните приходи от продажби в Раздел VI от ОПР - Нетни приходи от продажби по икономически дейности с код по КИД 2008 - код 10.20 „Преработка и консервиране на риба и други водни животни, без готови ястия“ за 2023 г.

За случаите, когато едно предприятие извършва риболовна и преработвателна дейност, при изчислението на компенсацията, Управляващият орган би приел себестойността на улова, който се ползва за суровина в преработвателното предприятие, да бъде отразена в Раздел VI от Отчета за приходи и разходи (ОПР) - Нетни приходи от продажби по икономически дейности с код по КИД 2008 - код 03.11 „Океански и морски риболов“ и/или 03.12 „Сладководен риболов“ за 2023 г.“ като приход от риболовната дейност, а приходите от дейност преработка на продукти от риболов и аквакултури да са отразени в Раздел VI от ОПР - Нетни приходи от продажби по икономически дейности с код по КИД 2008 - код 10.20 „Преработка и консервиране на риба и други водни животни, без готови ястия“ за 2023 г.

Това разделение на приходите не трябва да води до дублиране на приходния оборот на кандидата. Разделението на прихода не следва да е в разрез с принципите на счетоводството, да е обосновано и проследимо в счетоводните записи и да не влиза в разрез с разпоредбите на Закона за счетоводство и на данъчното законодателство.